**Φύλλο Εργασίας Δομημένης Μορφής**

**Στην Ιλιάδα του Ομήρου– Β Γυμνασίου**
**Ραψωδία Ζ,369-529  Ο Έκτορας στην Τροία**



**Α : ΥΠΟΜΝΗΣΕΙΣ**

**1)Διάβασε τους στίχους στο βιβλίο σου ή στο**

[http://ebooks.edu.gr/modules/ebook/show.php/DSGYM-B108/271/1982,6760/](http://ebooks.edu.gr/modules/ebook/show.php/DSGYM-B108/271/1982%2C6760/)

**2)Βρισκόμαστε στην 22η μέρα της Ιλιάδας .   Γεγονότα που έχουν προηγηθεί:**

**Μονομαχία Μενέλαου-Πάρη. Ανακωχή. Η Ελένη στα τείχη της Τροίας. Η έκβαση της μονομαχίας.**

**Παραβίαση της ανακωχής από τον Πάνδαρο. Τραυματισμός του Μενέλαου. Επιθεώρηση του στρατού από τον Αγαμέμνονα. Μάχη με παρουσία θεών στο πλευρό των δύο αντιπάλων.**

**Αριστεία του Διομήδη. Έντονη η παρουσία των θεών στο πεδίο της μάχης. Ο Διομήδης τραυματίζει την Αφροδίτη και τον Άρη. Επιστροφή των θεών στον Όλυμπο.**

**Οι Τρώες κινδυνεύουν και ο Έλενος στέλνει τον Έκτορα στην Τροία με την εντολή οι Τρωαδίτισσες να δεηθούν στην Αθηνά. Γλαύκος και Διομήδης.**

**3)Ο Έκτορας  είναι ο αρχηγός των αντιπάλων. Πως παρουσιάζεται στο παρακάτω βίντεο;**

**Β ΔΡΑΣΕΙΣ:**

**Σκηνή 1η: 369-389 : Η αναζήτηση της Ανδρομάχης από τον Έκτορα.**

**4)Ο Έκτορας μπαίνει στην Τροία .Φτάνει στο «λαμπρό του μέγαρο» αλλά δε βρίσκει την Ανδρομάχη. Που είναι και τι κάνει;**

**5) Ο Έκτορας στέκει και ρωτάει για τη σύζυγό του χρησιμοποιώντας ποιο εκφραστικό τρόπο; Αφού διαβάσεις τη θεωρία στο**<http://filologosab.blogspot.gr/2017/09/blog-post_81.html>**να αναλύσεις τον τρόπο.**

**6)** **Από τη στιγμή που ο Έκτορας φτάνει στο παλάτι του, στ. 404, μέχρι τη στιγμή που συναντά την Ανδρομάχη μεσολαβούν 42 στίχοι. Γιατί κατά τη γνώμη σου ο ποιητής επιλέγει μέσω της τεχνικής αυτής να καθυστερήσει τη συνάντηση του Έκτορα και της Ανδρομάχης;**

**7)Να βρείτε στοιχεία προοικονομίας στους στίχους αυτούς και να τα αναλύσετε. Διάβασε τη  θεωρία.**

<http://filologosab.blogspot.gr/2017/09/blog-post_81.html>

**8) Στην ενότητα υπάρχει επική ειρωνεία .Να τη βρείτε και να την σχολιάσετε. Διάβασε τη  θεωρία.**

<http://filologosab.blogspot.gr/2017/09/blog-post_81.html>



**Σκηνή 2η : 390-494: Η  συνάντηση Έκτορα και Ανδρομάχης.**

**9) Που συνάντησε ο Έκτορας την Ανδρομάχη και ποιες πληροφορίες μας δίνει ο ποιητής για αυτή;**

**10)** **Να γράψεις  τρία  επιχειρήματα με τα οποία η Ανδρομάχη προσπαθεί να πείσει τον Έκτορα να μην επιστρέψει στη μάχη έξω από τα τείχη της Τροίας.    Ποιο σχέδιο του αντιπροτείνει;**

**11)Στους στίχους 413-420 η Ανδρομάχη λέει πως ο Αχιλλέας σέβεται το νεκρό σώμα του**

**Αετίωνα. Σε ποιες σκέψεις πιστεύεις ότι οδηγούνται συνειρμικά οι ακροατές του έπους**

**ακούγοντας τα λόγια αυτά;**

**12) Ο Έκτορας απαντάει στην Ανδρομάχη αναφέροντας το ηρωικό ιδεώδες που επικρατούσε την  ομηρική περίοδο .Να το σχολιάσετε.**

**13)Να βρείτε στα λόγια του Έκτορα τα στοιχεία που δίνονται για τη μοίρα των γυναικών ως πολεμικά λάφυρα.**

**14) Η στάση του Έκτορα  όταν στρέφεται στον γιό του παρουσιάζει μια αντίφαση με τα προηγούμενα λόγια του. Να τη σχολιάσετε.**

**15)Να βρείτε τα σημεία που υπάρχει προοικονομία και επική ειρωνεία και να τα σχολιάσετε**

**16) Ο αποχαιρετισμός κλείνει με την δακρυσμένη Ανδρομάχη σε  σχήμα του κύκλου. Να εντοπίσετε τους στίχους.**



**Σκηνή 3η: 495-502: Ο θρήνος στο παλάτι για τον Έκτορα.**

**17) Ποια  κατάσταση επικρατούσε στο παλάτι μετά την αποχώρηση του Έκτορα;**

**18) Να εντοπίσετε την προοικονομία και να την σχολιάσετε.**

**Σκηνή 4η: 503-529: Η συνάντηση του Πάρη με τον Έκτορα.**

**19) Πως ο Έκτορας ενθαρρύνει τον αδελφό του;**

**20)Να βρείτε την ομηρική παρομοίωση και να τη σχολιάσετε.Να βρείτε την επική ειρωνεία και να την σχολιάσετε.**
 **Γ ΑΞΙΟΛΟΓΗΣΗ:**

**21)Αφηγήσου σε έναν συμμαθητή σου που έλειπε από το μάθημα όσα έγιναν όταν συναντήθηκαν ο Έκτορας και η Ανδρομάχη.**



**22)Η Ανδρομάχη  εκφράζει τους φόβους της για την τύχη της ίδιας και του γιου της μετά το θάνατο του Έκτορα. Διάβασε το παρακάτω απόσπασμα από τις Τρωάδες του Ευριπίδη και να κρίνεις αν οι φόβοι της ήταν βάσιμοι.**

**ΕΞΟΔΟΣ**

***Έρχεται ο Ταλθύβιος με στρατιώτες· φέρνουν το νεκρό Αστυάναχτα και μια μεγάλη ασπίδα.***

**ΚΟΡ. Τρισαλί!
Συμφορές που γοργά μια την άλλη ακλουθούν
για τη χώρα.
Τον Αστυάναχτα δείτε, Τρωαδίτισσες άμοιρες· νά,
μ᾽ ασπλαχνιά οι Δαναοί
τον πετάξαν σα δίσκο απ᾽ τους πύργους ψηλά
και νεκρό μάς τον φέρνουνε τώρα.
ΤΑΛ. Εκάβη, ένα καράβι έμεινε μόνο·
στη Φθία μ᾽ αυτό θα μεταφέρουν όσα
του Νεοπτόλεμου λάφυρα είν᾽ ακόμα·
έφυγε ο ίδιος· του ήρθε ένα μαντάτο
για τον Πηλέα τον πάππο του· απ᾽ τη χώρα
τον έδιωξε, λέει, ο Άκαστος, ο γιος
του Πελία· και χωρίς καιρό να χάσει
ξεκίνησε· μαζί του κι η Αντρομάχη.
Δάκρυα στα μάτια μού ήρθαν, σαν την είδα
να φεύγει, για τον τόπο της θρηνώντας,
να χαιρετά τον τάφο του Έχτορά της.
Για το παιδί, νά, το δικό σου εγγόνι,
που ξεψύχησε ως έπεσε απ᾽ το κάστρο,
ζήτησε απ᾽ το Νεοπτόλεμο μια χάρη:
ν᾽ αφήσει να το θάψουν· κι είπε ακόμα
τη χάλκινην ασπίδ᾽ αυτή, το σκιάχτρο**

 **των Αχαιών, που του παιδιού ο πατέρας
μ᾽ αυτή προφυλαγότανε στις μάχες,
να μην τη στείλει στου Πηλέα το σπίτι·
να μην της δώσει, λέει, κι αυτή την πίκρα,
στο θάλαμο, όπου νύφη θα την πάει,
να ᾽χει μπροστά της τέτοιο θέαμα· μόνο
του παιδιού νεκροσέντουκο να γίνει
αντίς για κέδρο, αντίς για τάφου πλάκα·
στην αγκαλιά σου να το βάλουμε είπε,
με πέπλα και στεφάνια —κι όσο βέβαια
μπορείς στην τωρινή περίστασή σου—
το νεκρό του κορμάκι να στολίσεις·
κείνη έφυγε· του αφέντη της η βία
δεν την άφησε η ίδια να το θάψει.
Μόλις το νεκροστόλισμα τελειώσεις,
στον τάφο εμείς το βάζουμε, κι αμέσως
θα κάμουμε πανιά· ώστε μην αργήσεις.
Από έναν κόπο σ᾽ έχω εγώ απαλλάξει·
του Σκάμαντρου ως διαβαίναμε το ρέμα,
έπλυνα το νεκρό με τα νερά του
και τις πληγές καθάρισα. Και τώρα
να σκάψω πάω και λάκκο να του ανοίξω·
ας κάμουμε λοιπόν το χρέος μας τώρα
κι οι δυο μας βιαστικά, κι έτσι το πλοίο
για την πατρίδα πια να ξεκινήσει.**

***Φεύγει με μερικούς από τους συνοδούς του***



**23)Να αναλύσετε τα παρακάτω χαρακτηριστικά επίθετα:**

**λοφοσείστης Έκτωρ (στίχ. 369)**

**λευκόχερην Ανδρομάχην (στίχ. 371)**

**πολύδωρη (στίχ. 395)**

**θείος Πηλείδης (στίχ. 414-415)**

**του Διός αιγιδοφόρου (στίχ. 420)**

**των ιπποδάμων Τρώων (στίχ. 460)**